Qırımda mahkeme Mauşev içün toplaşuvnı onıñ ana tilinde keçirmege istemedi – Smedlâyev
04 oktâbr 2016, 15:48
Rusiye kontrolü astındaki Bağçasaray mahkemesi Qırımtatar Milliy Meclis azası Mustafa Mauşev içün toplaşuvnı onıñ ana tilinde keçirmege razı olmadı.
Mahkemeniñ böyle qararı aqqında Qırımtatar Milliy Qurultaynıñ Merkeziy saylâv komissiya reisi öz Facebook saifesinde yazdı.
«Makemeci Atamanük German Stepanoviç mahkeme toplaşuvını qırımtatar tilinde keçirmege razı olmadı, böylece Qırım Konstitutsiyasınıñ 10 maddesini ve RF Cinaiy-protsessual kodeksiniñ 18 maddesini körmemezlikke urdı!» – dep yazdı Smedlâyev.
Mauşevniñ işi boyunca mahkemeniñ nevbetteki toplaşuvı oktâbr 20 kününe belgilendi.
Mustafa Mauşevni maküm etmege istegenlerniñ sebebi, o İlmi Umerov psihiatrik hastahaneden çıqarılğan soñ onı ziyaret etkeni ve Milliy Meclis reisi Refat Çubarovnı doğğan künü ile hayırlağanıdır.